tomron87/hebrew-wikipedia-sentences-corpus huggingface dataset:
הלמן עבד במגזר הפרטי בתחום הפרסום ויחסי הציבור.
בכלל זאת, היה מנהל מחלקת המחקר במשרד הפרסום "גליקמן-נטלר-סמסונוב".
במשך כשלוש שנים היה יועץ אסטרטגי ולוביסט במשרד "גורן-עמיר", שם יעץ לחברות מהגדולות במשק, כגון תנובה, נשר, המועצה להסדר ההימורים בספורט ועוד.
כיהן כדירקטור במועצה הישראלית לצרכנות, בחברת "החוויה הישראלית" ובחברה הממשלתית לתיירות.
ב-1 בנובמבר 2010 מונה למנהל לשכת העיתונות הממשלתית.
עם כניסתו לתפקיד, עודד את כניסתם של קהלים נוספים לעולם התקשורת ותמך בהענקת תעודות עיתונאי לבלוגרים, באומרו כי "ההגדרה בחקיקה של מיהו עיתונאי היא רעה לדמוקרטיה ורעה למקצוע העיתונות.
חייבים למנוע אפשרות של השפעה על תכנים באמצעות הגדרה של מיהו עיתונאי.
פתיחת הקריטריונים והכללת בלוגרים בקרב הזכאים לתעודות לע"מ, כמו גם ההקלות המומלצות ליוצרים דוקומנטריים ולפרילנסרים, יעודדו את חופש הביטוי".
במהלך כהונתו נכנס לעימות עם תא הכתבים הזרים לאחר שאיים כי השתתפות במשט לעזה עלולה להביא למניעת כניסתם של הכתבים לישראל לתקופה של עשר שנים.
עם זאת, בריאיון לרגל פרישתו מהתפקיד, אמר הלמן כי "ישראל מתייחסת לעיתונאים הזרים בדיוק כמו שהיא מתייחסת לעובדים התאילנדים שבאים לעבוד במדינה הזאת.
זה מצב שחייבים לשנות כי זה עומד בסתירה לאינטרסים של ישראל.
זה מנוגד לאינטרס של מערך ההסברה הישראלי שמטרתו היא לחשוף את העיתונאים הזרים לישראל כמדינה דמוקרטית, לתרבות שלנו, לכלכלה שלנו ולעמדות שלנו".
בדצמבר 2011 פרש מתפקידו בלע"מ והתמנה לסמנכ"ל רגולציה בחברת החשמל.
לאחר כחצי שנה בתפקידו, קיבל לניהולו את חטיבת הרגולציה, קשרי הממשל והתקשורת, אשר כוללת – מעבר לתחום הרגולציה – גם את תחומי הפרסום, דוברות, קשרי קהילה, יחסי הציבור ומרכזי המבקרים של חברת החשמל.
על פי הודעת החברה, מהלך זה בא לאחד את המסרים של החברה על כלל השלוחות הקיימות בה, ולסנכרן בין הגופים השונים העוסקים בתדמית החברה ובמוניטין שלה.
זאת במטרה להשתמש בסל הכלים המגוון כדי לקדם את חוסנה הפיננסי מעמדה ותדמיתה של חברת החשמל".
בדצמבר 2016, החליטה חברת החשמל להקים אגף שיווק במסגרת חטיבת הרגולציה שבראשות הלמן.
בין היתר, הוא הוביל מהלך של הידברות בין חברת החשמל לארגונים חברתיים, במסגרת שולחן עגול בו מביעים הארגונים את עמדותיהם במטרה להגיע להסכמות ולקדם פתרון בעיות שונות.
הלמן מכהן כיו"ר ועדת הביקורת של החברה הלאומית לאספקת פחם, חברה בת של חברת החשמל.
הוא שימש כיו"ר הדירקטוריון בפועל של חברת הפחם בין מרץ 2013 לינואר 2017.
לאחר מספר שנים ללא פעילות פרסומית, הלמן השיב את הדמויות "שקע ותקע" במהלך שיווקי נרחב, לחשיפת השימוש בגז טבעי על יתרונותיו להפחתה משמעותית בזיהום האוויר.
המהלך נכנס לרשימת "חמשת המהלכים התקשורתיים המשפיעים לשנת 2013" על פי "קבוצת יפעת".
במהלך סופת השלג הגדולה בחודש דצמבר 2013 נגרם נזק רב לתשתיות החשמל ובתים רבים נותקו ממערכת החשמל.
הלמן הופיע רבות בתקשורת כנציג חברת החשמל.
הלמן שיתף פעולה עם ויקימדיה ישראל בהנגשת תמונות לשכת העיתונות הממשלתית לציבור וקידם את חוק התמונות הלאומי שהוביל לשחרור תמונות המדינה ברישיון פתוח אך לא מסחרי, ופטר את הציבור מתשלום על שימוש בתמונות לע"מ.
בספטמבר 2017 הוענק לו על כך אות הוקרה מטעם ויקימדיה ישראל.
בנימוקים להענקת האות נכתב: .
ביולי 2019, במסגרת שינוי ארגוני מקיף שבוצע כחלק מהרפורמה בחברת החשמל קיבל הלמן לניהולו את כלל מערך השירות וחוויית הלקוח (מוקדים טלפוניים, מערכי החשבונות והגבייה, קבלת הקהל, פניות הציבור ומנהלי תיקי לקוחות), תחום התקשורת, השיווק, והטרנספורמציה הדיגיטלית של מערך השירות.
כמו כן, מנהל הלמן את מערך קשרי המשקיעים (IR) וקשרים עם גופי הון, המרקום, הפרסום, תחום הרגולציה וקשרי הקהילה, במסגרת חטיבת שירות, שיווק ורגולצייה המונה כ-1,000 עובדים.
בתקופת פעילותו ניהל הלמן את היערכות מערך השירות לתחרות במשק החשמל, התכנסותו ליעדי הרפורמה בחברת החשמל, העמקת השירותים הדיגיטליים ושיפור ממשקי השירות.
בין השאר ולראשונה בחברת החשמל, הוצא חלק משירות 103 למיקור חוץ,, נפרסו ברחבי הארץ עמדות קבלת קהל היברידיות, ופותחה חשבונית חשמל דיגיטלית.
הלמן שילב את פעילותו החברתית גם במכלול פעילותו בחברת החשמל.
נפתחו והועמקו אפיקי תעסוקה למגזר החרדי תוך פתרונות טכנולוגיים לשילובם בעיסוקים השונים ובעבודה מהבית, בוצעו מבצעי תשלומי חובות תוך שמיטת ריביות, ונפתחה קרן סיוע לתשלום חובות חשמל לנזקקים.
במאי 2023 הודיע כי הוא פורש מתפקידו ויסיים את עבודתו בחברת החשמל במהלך השנה.
אורן הלמן פעיל בתחום האנרגיה כיועץ עצמאי לאחר פרישתו מחברת החשמל והוא דירקטור במספר חברות פרטיות וציבוריות כמו חברת אוגוינד.
הוא מתראיין תדירות בתקשורת, ומשמש פאנליסט בערוץ 12 ומרואיין על נושאי אנרגיה.
פעילות לסיוע לאנשים עם מוגבלות
הלמן מקדם אג'נדה של שילוב אנשים עם מוגבלות בחברה בכלל ובעבודה בפרט.
זאת, כאב לילדה שלמדה בעבר בחינוך המיוחד וכסמנכ"ל בחברת החשמל שמעסיק 5 עובדים עם מוגבלויות קשות.
הלמן דחף לחקיקה שתחייב חובת העסקה של 5% עובדים עם מוגבלות מתוך סך כל עובדי המדינה, חברות ממשלתיות, רשויות מקומיות וגופים ממשלתיים, דבר שהוגש כהצעת חוק לכנסת ובמקביל עוגן בהסכם קיבוצי בין ההסתדרות למעסיקים, שהוצא לו צו הרחבה.
הצעת החוק אושרה בכנסת ב-3 באוגוסט 2016.
בינואר 2015 ייסד הלמן דף פייסבוק בשם "סיכוי שווה" שעוסק בשילוב אנשים עם מוגבלות בעבודה, בו מתפרסמות משרות רבות וכן אנשים עם מוגבלות שמבקשים לעבוד.
הפרויקט פועל בהתנדבות מלאה, ללא תקציב או משכורות.
לדברי הלמן, הקמת הדף מקורה ברצון להוביל סדר יום לאומי הכולל שילוב אנשים עם מוגבלות בעבודה.
הדף מפרסם הצעות עבודה המיועדות לאנשים עם מוגבלות בלבד, לצד סיפורים אישיים של מחפשי עבודה עם מוגבלות.
לפי נתונים רשמיים, בישראל יש כ-880,000 אנשים עם מוגבלות בגילאי עבודה, נוסף על כ-330,000 ילדים עם צרכים מיוחדים.
מחקר שפרסמה הלשכה המרכזית לסטטיסטיקה בדצמבר 2016 קבע כי ל-15% מבני 20 ומעלה בישראל, כ-791 אלף איש, יש מוגבלות תפקודית חמורה.
את הדף מפעילים כ-25 מתנדבים, מתוכם 17 אנשים עם מוגבלות והשאר הורים לילדים עם צרכים מיוחדים.
נכון לאמצע 2016, כ-110 אנשים עם מוגבלות התחילו לעבוד בעזרת הדף.
במרץ 2016, קיבל הלמן עיטור כבוד מטעם יו"ר הנהלת אומ"ץ על פעילות זו.
בספטמבר 2016, זכה הדף בתואר קמפיין יחסי הציבור לשנת 2016, במסגרת תחרות "האריה השואג" של איגוד יחסי הציבור הישראלי.
במסגרת הפעילות של הלמן כנגד אפליית אוכלוסיות מוחלשות, סיכוי שווה נאבקת למען ביטול חוק לרון, אשר לטענת הלמן פוגע חמורות במוטיבציה של נכים לצאת לעבודה ולהפסדי ענק במשק עקב אי הצטרפות הנכים למעגל העבודה ועל כן העמותה בראשותו פועלת על מנת לבטל את ההתניה בין השכר לזכאות לקצבת נכות.
בדצמבר 2017, בעקבות יוזמה משותפת של השירות הבולאי ושל "סיכוי שווה", הונפק בול ייחודי בשם "בול השילוב".
הלמן מסר כי מטרת הנפקת הבול, עליו מופיעות דמויות של אנשים עם מוגבלויות שונות ומוטבע עליו הפסוק "וחי אחיך עמך", היא להעלות מודעות לשילוב אנשים עם מוגבלויות.
כחלק ממאבקו למען אוכלוסיות חלשות, הלמן כותב מאמרי דעה בכלי התקשורת ובמדיה החברתית המוחים על חוקים ונהלים המחלישים אוכלוסיות אלו וקורא לסיוע, כגון: שילוב אנשים עם מוגבלויות בעבודה וקמפיין בעד תרגום לשפת הסימנים בתשדירי ממשלה.
אורן זגמן (נולדה ב-6 בדצמבר 1983) היא שחקנית, במאית ותסריטאית ישראלית.
זגמן נולדה וגדלה בתל אביב, למדה בגימנסיה הרצליה.
בילדותה שרה שיחקה ורקדה במשך שש שנים בלהקת "השכנים של צ'יץ'".
לפני שהחלה את לימודי המשחק, עבדה עם אחיה החורג הבמאי בן בכר, מאחורי הקלעים בתוכניות טלוויזיה שונות.
ב-2003 התחילה ללמוד בבית ספר "בית צבי", במהלך לימודיה זכתה בשתי מלגות מטעם קרן שרת אמריקה ישראל.
בתחילת שנה ג' ללימודיה שיחקה בתפקיד "נועה" ב"ילדות רעות", דרמה מוזיקלית יומית בערוץ 24. במהלך אותה שנה שיחקה בהצגת הילדים "סיפור העכברים", מאת חמוטל בן זאב, בבימויה של גורן אגמון, בתיאטרון הקיבוץ.
באותה שנה הופיעה בתפקיד אורח בעונה הראשונה של הסדרה "החברים של נאור".
ב-2006 למדה בקורס משחק מול מצלמה של משה איבגי.
שנה אחרי שסיימה ללמוד שיחקה זגמן בסדרות "על קצות האצבעות" של קשת ובתוכנית המוזיקלית "לה לה לנד" של ערוץ הילדים, בה שיחקה בתפקיד "מיכל".
אחר-כך הופיעה בתפקיד אורח בסדרת הטלוויזיה "קופיקו" גם היא בערוץ הילדים.
במהלך השנים הופיעה בפרסומות רבות והופיעה בתפקידי אורח ב"עם סגולה", ב"ארץ נהדרת" וב"שבוע סוף".
בתיאטרון פרינג' השתתפה בהצגה "שיחות עם הברמן" שרצה במשך שנתיים וחצי, בבימויה של ליחי בקרמן בתיאטרון "אתגר".
ב-2008 השתתפה זגמן בסדנת משחק ב"שיטת מייזנר" בהדרכת סקוט ויליאמס.
ב-2009 התחילה ללמוד תסריטאות בבית ספר "דראפט ראשון".
במהלך הקורס התחילה לכתוב את סדרת הנונסנס "מוטי מוטי פירות וירקות" ביחד עם קובי פלשמן.
פיילוט לסדרה צולם ב-2011 בהפקת אפולו הפקות.
ב-2009 החלה לכתוב ולביים הצגות עבור להקת "דן" אילת.
בין ההצגות שכתבה וביימה: "קינג דייוויד" ו"חיים בסרט".
ב-2011 עברה קורס בימוי ומשחק מול מצלמה אצל רות דייכס.
באותה שנה הובילה את קמפיין "ספרינג טי" בדמותה של "נגה פלד", והצטלמה לתפקיד ראשי בסדרה הקומית "זנזורי", ששודרה ב-YES comedy.
בסדרה היא מגלמת את דמותה של מלאני, נערה מרדנית בת 16, בתם של פיני וחני זנזורי (יובל סמו ועירית קפלן).
בשנת 2013 גילמה את נירוונה בעונתה השנייה של סדרת הנוער "חסמבה דור 3" ששודרה ב-HOT3, ושיחקה בסרט הקולנוע הקומי "לצוד פילים" בכיכובם של ששון גבאי, מוני מושונוב ופטריק סטיוארט וביים רשף לוי.
בשנת 2016 שיחקה בסרט הדרמה "תערובת מרה" בבימויו של דרור זהבי.
בשנת 2007 הקימה זגמן את תיאטרון קריניצי לילדים ונוער בקריית קריניצי ברמת גן ובשנת 2017 הועבר ניהול התיאטרון לידיה של ליאת צדקיהו.
בשנת 2016 זגמן התחילה לימודי תואר שני בבימוי קולנוע בבית הספר הנחשב בעולם "American Film Institute" בלוס אנג'לס, קליפורניה.
סרט הגמר שלה "Marriage Material" היה הסרט המוזיקלי הראשון בתולדות בית הספר הידוע.
הסרט היה מועמד לאוסקר הסטודנטים האמריקאי ונרכש להפצה על ידי חברת הענק "Fox Searchlight ".
ביולי 2019 זגמן נישאה לפטריק וואן מיליגן.
בשנת 2019 זגמן יצרה סדרה בת עשרה פרקים אותה כתבה עבור "Quibi" המבוססת על הסרט הקצר שלה Marriage Material.
את הסדרה זגמן תביים בשנת 2021 בכיכובה של זושה מאמט (Girls).
בשנת 2021 זגמן תביים חידוש לסרט "TROOP BEVERLY HILLS" לחברת הסרטים "TriStar".
ב-2022 ביימה זגמן את קומדיית התיכון "honor society" בכיכובם של אנגורי רייס וגייטן מטארצו, אשר עלה בשירות הזרמת התוכן פרמאונט+.
זגמן מתגוררת בלוס אנג'לס, קליפורניה עם בעלה וכלבתם בובה.
תוכנית/סדרה ערוץ תפקיד במאישנהחסמבה דור 3ערוץ הילדים ב-HOTנירוונהדני סירקין2013 זנזורי Yes הטלוויזיה בלוויין מלאני זנזורי בן בכר2012 עם סגולה שידורי קשת (ערוץ 2) אורנה בן בכר2011 קופיקו ערוץ הילדים מוכרת בחנות חיות.
סרטתפקידבמאישנהשבוע ויוםהמזכירה של איילאסף פולונסקי2016תערובת מרהפקידהדרור זהבי2016לצוד פיליםשכנהרשף לוי2013
אורן חן (נולד ב-5 בדצמבר 1971) הוא זמר, מלחין, נגן וכותב ישראלי.
אורן חן נולד בשם אורן מחלבני וגדל ביישוב אליכין.
כשהיה בן 14 החל להופיע באירועים.
את אלבומו הראשון, "ניצחתי ואנצח", הוציא בשנת 1997, בחברת התקליטים של האחים "בן-מוש".
בין שירי האלבום בלטו שיר הנושא (לחן: גדעון מלאכי) והחידושים ל"שיר השיכור" של ג'ו עמר ו"ברכנו", שבוצע במקור על ידי שימי תבורי.
אבשלום צוברה ונחום עושרי התחלקו בעיבודי השירים.
ב-1998 הוציא את אלבומו השני "אורן חן וחברים", שכולו היה ביצועים לשירי זוהר ארגוב.
ג'קי אסולין הפיק, עיבד וניגן בבס, ואיתו השתתפו בהקלטות גם יהודה קיסר בגיטרות, רובי בן-שמעון בקלידים, אריס נחום בבוזוקי, ורוני דדון בדרבוקה.
באמצע 1999 הוציא את אלבומו השלישי "כוכבים".
שירי האלבום עובדו על ידי דני טלבי מלבד הדואט "רגע האמת" (מילים: יוש גרנות, לחן: אבנר גדסי) עם יואב יצחק שהופק על ידי משה דנינו.
עוד בלטו באלבום: "זו היא" (מילים: ציון וסופי שרעבי, לחן: יווני), "מי המציא את הכאב" (מילים ולחן: מושיק חסון), "מכור לפלמנקו" (מילים: ארלט ספדיה, לחן: אביחי מליחי) וחידוש ל"זר בעולם", שבוצע במקור על ידי גידי שמור.
אלבומו הרביעי, "נותרה רק מנגינה", הוקלט ב-1999 ויצא בתחילת שנת 2000, כלל בתוכו את הלהיט "חתן כלה" (מילים: עוזי חיטמן, לחן: יווני עיבוד: דני טלבי).
המפגש הראשון של אורן חן וסטלוס (שמעון מזרחי) היה בשנת 2000 כשהתארח בהופעה שאותה הנחה ירון אילן, שם חברו חן וסטלוס.
לאחר ההופעה, השניים החלו לקחת חלק בתוכנית ריח מנטה עם ירון אילן, ששודרה בערוץ 24. במסגרת התוכנית, ביצעו חן וסטלוס את השיר "פני מלאך", כאשר חן שר את חלקו בעברית וסטלוס שר את חלקו ביוונית.
הם שרו את השיר בהופעת בכורה מול 600 צופים.
התגובות הנלהבות מהביצוע לא איחרו לבוא, וירון אילן החליט להזמין את השניים להשתתף בתוכנית באופן קבוע.
השניים היו זמרים קבועים בתוכנית במשך 3 שנים.
חן וסטלוס התחילו להקליט תקליטים משותפים בסגנון ים תיכוני-יווני אשר זכו להצלחה גדולה.
הם התחילו להקליט את אלבומם הראשון בשנת 2000. האלבום פתח את דרכם המשותפת.
לאורך השנים, הם הוציאו עוד 10 אלבומים משותפים, ושחררו מספר להיטים להיטים, ביניהם: "לא עושה לי כלום", "אבינו מלכנו", "הילד שביקשתי" ו"אני מת עלייך".
הם זכו להצלחה גדולה בארץ ובחו"ל.
לאחר 12 שנים ביחד ולאחר ההחלטה להתחיל בקריירות סולו במקביל, הוציאו את אלבומם המשותף העשירי והאחרון, עליו עבדו 4 שנים וכלל בתוכו את הלהיטים "יאסו כלה" "מפונקת", "עפה על עצמך" ועוד.
במסגרת הקריירה המשותפת שלהם, יצאו לשני סיבובי הופעות בארצות הברית, השתתפו בקדם-אירוויזיון 2006 ולקחו חלק בהופעה של התזמורת הפילהרמונית הישראלית.
בנוסף, הגישו במשך שישה חודשים תוכנית טברנה יוונית בערוץ 24 בשם "יאסו".
לאורך הקריירה שלהם, מכרו מעל ל-1,200,000 עותקים מאלבומיהם .
בסוף שנת 2012 החליטו אורן חן וסטלוס ללכת כל אחד לדרכו העצמאית.
הסינגל הראשון מהאלבום החמישי של חן, "חצי אצלך חצי אצלי" הוא בלדה אותה כתב בעצמו, לראשונה בקריירה.
כיום אורן חן בעל עסקים רבים בתחום המזון.
בנוסף, חן שיחק כדורגל בעונה של "נבחרת האמנים" יחד עם דני רופ, קובי אפללו, אקי אבני ועוד אמנים נוספים; הוא הופיע כאמן אורח בתוכנית הסאטירה "מחוץ לחוק", והחל מ-2014 משתתף בתוכנית "שישי שמח עם ירון אילן" המשודרת בכל יום שישי בערוץ 24.
בשנת 2016 השתתף חן בעונה השנייה של הסדרה "היחידה" המשודרת בהוט.
שם התקליטשנת הוצאהניצחתי ואנצח1997אורן חן וחברים1998כוכבים1999נותרה רק מנגינה2000
שם התקליטשנת הוצאהסטלוס ואורן חן 12001סטלוס ואורן חן 22002סטלוס ואורן חן 32003סטלוס ואורן חן 42004סטלוס ואורן חן 52005סטלוס ואורן חן 62006סטלוס ואורן חן 72007סטלוס ואורן חן 82008סטלוס ואורן חן 92009סטלוס ואורן חן 102013
שם התקליטשנת הוצאהסטלוס ואורן חן המיטב - שקטים2006סטלוס ואורן חן המיטב - שמחים2006סטלוס ואורן חן המיטב - להיטי זהב שקטים2008
אורן בליצבלאו (נולד ב-18 באפריל 1976) הוא אתלט ספורט נכים ישראלי, סגן אלוף אירופה בפאראטריאתלון בקטגוריית עיוורים (טריאתלון נכים) ושיאן עולם באיש הברזל לעיוורים (נכון לשנת 2018)
בגיל 6 החל להתאמן בשחייה בקבוצת הפועל נהריה בהדרכתם של אהרון אברהם, איגור סמילנסקי ועדי ולפמן.
הוא התאמן עד גיל 17 והשתתף בתחרויות רבות.
הוא הצטיין בסגנון חופשי בשחייה למרחקים ארוכים.
באוגוסט 1994 החל לשרת בצבא.
בליצבלאו שירת כלוחם בפלוגת חיל ההנדסה של חטיבת הצנחנים.
מאוחר יותר, כקצין מודיעין של גדוד חרב (הגדוד הדרוזי).
ב-1997 הוא ביצע את עבודת המטה להקמת תשתית איסוף מודיעיני באוגדת עזה באמצעות טכנולוגיות מתקדמות, ומאוחר יותר מונה לקצין המודיעין של החטיבה הדרומית ולקח חלק משמעותי באירועי האינתיפאדה השנייה בתחילת שנת 2000. הוא בעל תואר ראשון בממשל, פוליטיקה ואסטרטגיה ובעל תואר שני בביטחון לאומי ובלוחמה בטרור.
ב-18 בינואר 2005 נפצע בליצבלאו על ידי מחבל מתאבד, במוצב אורחן שברצועת עזה שבסמוך לצומת גוש קטיף, פגיעת הדף קשה באיברים הפנימיים, מלווה בשרפה בכל הגוף, פגיעה בשמיעה ואבדן ראייה.
באירוע נהרג עודד שרון, איש שב"כ.
כשמונה חודשים החל ללמוד במכללה הבין-זרועית לפיקוד ולמטה.
לאחר שסיים את לימודיו המשיך לשרת עוד 10 שנים במגוון תפקידים באגף המודיעין של צה"ל וסיים את שירותו לאחר 20 שנות שירות באוגוסט 2014.
במאי 2014 זכה באות מופת לשיקום מטעם שר הביטחון.
ביום העצמאות 2015 נבחר בליצבלאו לגיבור ישראלי וקיבל עיטור על ידי הרמטכ"ל גדי איזנקוט.
כיום, מעביר בליצבלאו את הרצאתו האישית "לא רואה בעיניים", אשר מגוללת את סיפור חייו, פציעתו, והחזרה לחיים מלאים ופעילים.
ובנוסף עוסק בליווי אישי מנטלי במפגשים אישיים ובקבוצות קטנות.
תהליך ממוקד שמתאים למי שרוצה לעשות שינוי משמעותי בחייו.
אפריל 2012 - באליפות אירופה בפאראטריאתלון שנערכה באילת זכה בליצבלאו ביחד עם המלווה שלו ומאמנו בעבר, יריב כרמלי, במדליית ארד בפאראטריאתלון בקטגוריית העיוורים
אוקטובר 2012 - סיים במקום שביעי באליפות העולם בקטגוריית העיוורים ביחד עם המלווה רז קרמן.
יוני 2013 - באליפות אירופה בפאראטריאתלון שנערכה באלניה שבטורקיה זכה בליצבלאו ביחד עם המלווה שלו, אור ברגר, במדליית כסף בקטגוריית העיוורים, לאחר שעבר בשחייה - 750 מטר (12:13 דקות), רכיבת אופניים - 20 ק"מ (29:49 דקות), וריצה - 5 ק"מ (21:43 דקות) ובסך הכל סיים בתוצאה של 1.05.08 שעות.
ספטמבר 2013 - באליפות העולם בפאראטריאתלון שנערכה בלונדון שבבריטניה אורן סיים במקום חמישי ביחד עם אור ברגר בתוצאה של 1:16:58 שעות.
במהלך 2014 השתתף בסבב גביע אירופאי במדריד, בתחרות זו סיים במקום השלישי ולווה על ידי איש הברזל תום מרמרלי.
חודש לאחר מכן השיג את הישגו הגבוה ביותר בזירה העולמית, לאחר שחצה ראשון את קו הסיום בתחרות פארא-טריאתלון במאנוס ברזיל.
מיוני 2014 הוא מתאמן בהדרכתו של אור ברגר.
בספטמבר 2014 זכה במדליית ארד במסגרת סבב הגביע העולמי במדריד.
ב-11 באוקטובר 2014 בתחרות שנערכה במנאוס ברזיל סיים בליצבלאו במקום הראשון בתחרות פאראטריאתלון למרחק ספרינט במסגרת הסבב העולמי.
בתחרות זו הוא נעזר ב גלעד רותם.
בינואר 2018 סיים בליצבלאו תחרות חצי איש ברזל שנערכה באילת בליווי של גלעד רותם.
ב-18 באוגוסט 2018 בתחרות איש ברזל שנערכה בעיר קלמר קבע בליצבלאו שיא עולם חדש לעיוורים של 10:51.11 שעות, שיפור ב-12 דקות לשיא הקודם.
הוא השתתף בלווי ארז פאלק.
סיפור חייו והישגיו הספורטאים מעוררי ההשראה הפכו אותו למרצה מבוקש וייחודי.
יוני 2019 - זכה במקום שלישי בתחרות פראטריאתלון בסאנקון בצרפת.
פעילות חברתית ועסקית והשגים אישיים
במאי 2009 ארגן בליצבלאו ביחד עם קרנית גולדווסר (אשתו של אהוד גולדווסר, שנחטף ונהרג), בת כתתו בבית הספר היסודי ובבית הספר התיכון, מסע אופניים שכל הכנסותיו הוקדשו לעמותת אתגרים, להקמת מרכז ספורט לילדים בעלי מוגבלויות בצפון.
2010 - יזם, עיצב וייסד נוהל קליטת נכה צה"ל עיוור באגף השיקום משרד הביטחון בפגיעות עיניים.
2010 - הוביל מסע אופניים בניו יורק ללונג איילנד כנציג ארגון נכי צה"ל, בפרויקט משותף עם ארגון Wounded Warrior Project- WWP עם חיילים אמריקאים שנפצעו בעיראק ואפגניסטן.
אוגוסט 2019 – הוביל קמפיין עם חברת BIRD להגברת המודעות, הבטיחות והסכנות הטמונות בשימוש קורקינטים שיתופיים שחוסמים את המדרכות ומונעים מהולכי הרגל להתנייד בחופשיות.
מרץ 2019 - העלה פוסט בפייסבוק העוסק בזכותם של עיוורים להתנייד במוניות עם כלבי נכייה.
בעקבות פוסט זה הוביל אורן מהלך עם חברת גט (גט טקסי) וקמפיין משותף להגברת המודעות לזכויות עיוורים הנעזרים בכלבי נכייה לנוע בחופשיות במוניות.
2020 - הוא אחד מ-12 עיוורים מכל העולם שנבחרו להציג את מצלמת אורקם (מצלמה לעיוורים וכבדי ראייה), בקמפיין עולמי בהובלתו של אגדת הכדורגל ליאונל מסי.
חבר בוועד המנהל של עמותת נגישות ישראל ומוביל הטעמת טכנולוגיות לעיוורים, במסגרת תפקיד זה כתבת מאמרים רבים בנושא.
מנחה ומלווה עיוורים בצה"ל בתהליך גיוסם ועד קליטתם ביחידות השונות.
משמש Corporate social responsibility - CSR, בחברת סיגניה ומלמד סייבר בבתי ספר ברחבי הארץ בדגש על פריפריה גיאו-חברתית.
בליצבלאו מתגורר עם רעייתו ושתי בנותיו בהרצליה.
הוא ייצג את בית הלוחם תל אביב ומתאמן בפאראטריאתלון בהדרכת אור ברגר ובשחייה בהדרכת מיקי חליקה.
אורן ממחיש את משמעותן של תעצומות הנפש בדרך לריפוי, את ההסתגלות לחיים ואת הביטחון הרב שיש לו בכך שכל משבר הוא הזדמנות לצמיחה.
החל ממרץ 2015 עובד בליצבלאו בחברת Sygnia ומוביל את תוכנית התרומה לקהילה בחברת Team8, ובנוסף לכך, מרצה בבתי ספר רבים על חייו.
אורן זיני (נולד ב-30 באוגוסט 1974) הוא אלוף-משנה במילואים בצה"ל ששימש בתפקידו האחרון כמדריך יבשה במכללה הבין-זרועית לפיקוד ולמטה.
בעבר שימש בין היתר מפקד המרכז לאימונים באש (מא"ש) במל"י, מפקד חטיבת מנשה, מפקד גדוד גפן בבה"ד 1 ומפקד גדוד צבר בחטיבת גבעתי.
שימש כרמ"ט חטיבת גבעתי במיל' וכיום משמש כרמ"ט חטיבה צפונית באוגדת עזה.
זיני נולד, גדל והתחנך באשדוד.
בנעוריו למד בתיכון "מקיף ה'" שבעיר מגוריו.
התגייס לצה"ל ושובץ בגדוד שקד שבחטיבת גבעתי.
עבר הכשרה כלוחם, כמפקד כיתה ובהמשך יצא לקורס קצינים.
לאחר קורס הקצינים, שימש כמפקד צוות בבה"ד 1. בהמשך שב לגדוד שקד, ושימש כמפקד מחלקת סיור בפלוגה המסייעת.
לאחר מכן מונה לסגן מפקד הפלוגה המסייעת.
בהמשך שימש כמפקד פלוגת מסלול בגדוד.
בעת שכיהן בתפקיד זה, סייע לשחקן אקי אבני, לקבל השראה לדמות המ"פ בסדרת הדרמה הידועה, "טירונות".
לאחר מכן מונה למפקד פלוגת החוד בגדוד שקד, שם לקח חלק בין היתר בלחימה בדרום לבנון.
בהמשך שימש כסגן מפקד גדוד צבר.
לאחר מכן מונה לקצין אג"ם של חטיבת גבעתי, ושימש בתפקיד בין היתר במהלך מלחמת לבנון השנייה.
בשנת 2012 מונה לקצין אג"ם של עוצבת האש, ושימש בתפקיד עד שנת 2013. ב-1 באוגוסט 2013 הועלה לדרגת אל"ם ומונה למפקד חטיבת מנשה, ושימש בתפקיד עד 17 באוגוסט 2015. בסיום תפקידו יצא ללימודים במכללה לביטחון לאומי.
באוגוסט 2016 מונה למפקד המרכז לאימונים באש (מא"ש) במל"י, ושימש בתפקיד עד יולי 2017. ב-26 בספטמבר 2016 הוחלט על מינויו למדריך יבשה במכללה הבין-זרועית לפיקוד ולמטה וב-2017 מונה לתפקיד.
בשירות המילואים מכהן כרמ"ט החטיבה הצפונית של אוגדת עזה במיל'.
זיני בעל תואר ראשון בלימודי הנדסת תעשייה וניהול ותואר שני בביטחון לאומי מהמכללה לביטחון לאומי.
מתגורר עם משפחתו בגן יבנה.
לאחר פרישתו משירות הקבע עשה הסבה מקצועית להוראה והוא משמש מורה למתמטיקה בתיכון.
כמו כן מתחרה בריצות ארוכות והקים קבוצות ריצה בגן יבנה ובאשדוד.
אורן אסף חזן (נולד ב-28 באוקטובר 1981, ל' בתשרי ה'תשמ"ב) הוא פוליטיקאי וידוען ישראלי שכיהן כחבר הכנסת העשרים מטעם מפלגת הליכוד.
זוכה עונת ה-VIP הרביעית של תוכנית המציאות "האח הגדול".
אורן חזן הוא בנם הבכור של אביבה ויחיאל חזן, לימים חבר בכנסת השש עשרה מטעם הליכוד.
למד בבית הספר הממלכתי-דתי "אריאל" באריאל, ולאחר מכן ב"אור זבולון" באריאל.
היה חניך בתנועת הנוער "בני עקיבא" והדריך במועצה הציונית לנוער, תנועת הנוער של הסוכנות היהודית.
במסגרת התנועה היה שליח הסוכנות היהודית להודו במטרה להעלות יהודים לישראל.
בשנת 2000 התגייס לצה"ל ושירת בחיל האוויר כפקח טיסה.
כשנה לאחר מכן סיים קורס קצינים ולאחריו שירת כקצין חיזוי בחיל האוויר, וכקצין ביטחון שדה.
לאחר שהשתחרר מצה"ל למד משפטים בקריה האקדמית אונו, שימש שם יושב ראש אגודת הסטודנטים אך לא סיים את לימודיו.
היה בין ראשי צעירי הליכוד והשתתף במאבק נגד תוכנית ההתנתקות.
בין השאר חיבל בגלגלי מכוניתו של אבי בניהו.
בשנים 2006–2012 ניהל באריאל חנות למכירת שווארמה.
במאי 2016 פסק בית הדין האזורי לעבודה בירושלים פיצויים והפרשי שכר בסך עשרות אלפי ש"ח לשלושה מעובדי החנות.
על עדותו של חזן אמר בית הדין כי היא הותירה רושם שלילי.
בשנת 2009 ניהל את הבר "מלון פליישר" ברחוב בן-יהודה בתל אביב, שבו גם עבד כברמן.
הפאב, שהיה בבעלותו, נסגר ב-2011. ב-2012 השתתף חזן בעונה הראשונה של תוכנית המציאות "בואו לאכול איתי".
בין השנים 2012 –2014 התגורר בבורגס שבבולגריה, ושם, לדבריו, ניהל בית מלון שבו פועל קזינו.
בתחקיר של עמית סגל מחדשות ערוץ 2 ששודר ביוני 2015 נטען כי המקום אותו ניהל חזן היה למעשה קזינו בלבד, ולא בית מלון, ולאורחיו הזמין חזן נערות ליווי, וכן השתמש בסם מתאמפטמין.
חזן הכחיש את הדיווח והגיש תביעת דיבה נגד סגל על סך מיליון ש"ח.
סגל חויב בפיצויים בסך 40,000 ש"ח על פרסום מוטעה באתר מאקו שחזן סחר בסמים, בלא שהדבר תוקן מאוחר יותר באופן ראוי.
לאחר מבצע צוק איתן בקיץ 2014, פנה חזן לנציג ארגון "שוברים שתיקה", על מנת להסוות את זהותו, התחזה ל"אסף חזן", לוחם מחיל התותחנים שהשתתף במבצע צבאי, ומסר עדויות שקריות על פעולות צבאיות בלתי מוסריות, מתוך מטרה לגרום לארגון לפרסם עדויות פיקטיביות שיפגעו באמינותו.
אבנר גבריהו, דובר ארגון "שוברים שתיקה", טען כי לאחר בדיקה מהירה הבין הארגון שמדובר בעדות שקר והוחלט לא פרסם אותה.
לדברי חזן, הונאה זו הייתה חלק ממבצע מתוכנן יחד עם ועד מתיישבי השומרון, שבו תכננו אנשי הוועד "לחשוף את השקרים של שוברים שתיקה".
בשנת 2014 הוגש כתב אישום נגד חזן בגין תקיפה של ראש עיריית אריאל ומנכ"ל העירייה לאחר שחזן התפרץ ללשכתו בעקבות עיקול חשבון הבנק של אימו של חזן.
כתב האישום ייחס לחזן עבירות של תקיפת עובד ציבור והתנהגות פסולה במקום ציבורי.
מספר שנים לאחר מכן, חזן הודה במסגרת הסדר טיעון בתקיפת עובד ציבור והתנהגות פסולה במקום ציבורי לאור תקיפת מנכ"ל עיריית אריאל, באפריל 2019 נגזרו עליו שעות עבודות לתועלת הציבור.
לקראת הבחירות לכנסת העשרים הוצב ברשימת הליכוד במקום ה-30 ששוריין לנציג הצעירים ונבחר לכנסת.
הוא מונה בכנסת זו לחבר בארבע מוועדות הכנסת ולסגן יושב ראש הכנסת, אולם לא ניהל בפועל אף אחת מישיבות המליאה, לפי החלטה של יושב ראש הכנסת, יולי אדלשטיין, בעקבות תחקיר של ערוץ 2 על עברו.
כהונתו של חזן כסגן יושב ראש הכנסת פגה כעבור שנה, ב-1 ביוני 2016. בהצבעה חשאית שערכה סיעת הליכוד ב-13 ביוני 2016, התמודד חזן על התפקיד לשנה נוספת מול ח"כ נאוה בוקר, שנבחרה לכהן כסגנית יושב הראש מטעם הליכוד עד ל-1 ביוני 2017.
ב-2 בדצמבר 2015 החליטה ועדת האתיקה של הכנסת להשעות את חזן למשך חודש מהשתתפות בישיבות במליאת הכנסת ובוועדות הכנסת, למעט השתתפות בהצבעות, וזאת בעקבות סדרת תלונות שהוגשו נגדו לוועדה לאחר שלעג לח"כ קארין אלהרר בעניין נכותה.
באותו יום פרסם מבקר המדינה, יוסף שפירא דו"ח לפיו חזן הגיש תצהיר שקרי, בעניין הוצאותיו בפריימריז בליכוד.
ב-23 בפברואר 2016 הודח על ידי סיעתו מחברות בוועדת הכנסת ובוועדת החוץ והביטחון, משום שנעדר ללא קיזוז מהצבעה על הצעת חוק שהגישה חברתו לסיעה, ענת ברקו, ועקב כך נדחתה ההצעה.
בתגובה לכך התפטר חזן גם מיתר ועדות הכנסת שבהן היה חבר.
במרץ 2016 יזם תיקון לחוק הדגל, הסמל והמנון המדינה שקבע כי שם מדינת ישראל הוא באופן רשמי 'ישראל'.
באוקטובר 2016 השתתף בסדרת הטלוויזיה המוקומנטרית של חנוך דאום "מחשב מסלול מחדש".
אחר כך קבעה ועדת האתיקה כי השתתפותו של חזן בתוכנית הייתה פסולה.
אך חזן טען בפני הוועדה כי חשב שרק השתתפות בתוכנית ריאליטי אסורה עליו כחבר כנסת וכי "מחשב מסלול מחדש" אינה עונה להגדרת הז'אנר.
ב-22 במאי 2017 התגנב לשורת לוחצי הידיים בטקס קבלת הפנים לנשיא ארצות הברית דונלד טראמפ בנמל התעופה בן-גוריון, ועורר סערה תקשורתית כשיזם צילום סלפי עימו.
ב-19 ביוני 2017, השעתה ועדת האתיקה של הכנסת את חזן למשך שבוע מדיוני ועדות הכנסת, בעקבות תלונתה של ח"כ מיכל רוזין.
הוועדה קבעה כי בעת שרוזין התראיינה לטלוויזיה, נעמד חזן בצמוד אליה באופן בלתי מקובל, וצעק לעברה ביטויים כמו "את קטנה, את בושה, תשרתי בצבא של החמאס", במטרה להפריע לראיון.
באותו חודש השתתף בתוכנית "ריסטארט" בערוץ 10.
ב-31 בינואר 2018, החליטה ועדת האתיקה של הכנסת בעקבות חמש עתירות של ח"כים, להרחיק את חזן מישיבות מליאת וועדות הכנסת לחצי שנה, לא כולל הצבעות, ולשלול ממנו שכר של שבוע.
ב־10 באוקטובר 2018 גינה חזן בעמוד הפייסבוק שלו את נישואי שחקן הקולנוע היהודי צחי הלוי עם אשת התקשורת הערבייה לוסי אהריש.
הוא כתב שאהריש פיתתה נפש יהודי במטרה לפגוע במדינה ולמנוע צאצאים יהודים.
למחרת אמר חזן שהוא התכוון לזעזע, משום שההתבוללות היא סכנה אמיתית לעם ישראל.
שר הפנים אריה דרעי הביע תמיכה בדבריו של חזן וקרא לאהריש להתגייר.
לקראת הבחירות לעיריות באוקטובר 2018 העביר חזן את כתובתו לתל אביב-יפו על מנת להתמודד על ראשות העיר.
הוועדה המוניציפלית של הליכוד אסרה עליו להתמודד מטעמה, ובסופו של דבר פרש חזן מההתמודדות ביולי 2018.
ב-13 בנובמבר 2018 הרחיקה ועדת האתיקה את חזן מהכנסת לשישה שבועות, בשל התבטאויות כלפי סמנכ"ל אגף השיקום במשרד הביטחון, חזי משיטה.
לאחר תום כהונתו כחבר כנסת
ב-5 בפברואר 2019, נבחר בפריימריז של הליכוד למקום 46 ברשימת המפלגה לקראת הבחירות לכנסת העשרים ואחת.
בעקבות כך הודיע חזן על עזיבת הליכוד ועל התמודדות בבחירות בראש מפלגת צומת בבחירות קיבלה צומת 2,288 קולות ולא עברה את אחוז החסימה.
בבחירות לכנסת ה-22, צומת הגישה את רשימתה כשחזן לא נכלל בה ולא התמודד לכנסת ה-22.
בשנת 2020 הצטרף חזן לעונה העשירית של תוכנית המציאות "האח הגדול" כדייר זמני והשתתף בה עד היום ה-11. ב-2021 השתתף בעונת ה-VIP הרביעית של "האח הגדול" וזכה במקום הראשון.
ב-2021 השתתף בסדרת הדוקו-ריאליטי "חיים של אבא" בערוץ רשת 13.
ביוני 2023 הודיע כי יתמודד בבחירות לרשויות המקומיות לראשות עיריית אריאל.
עלה לסיבוב השני והפסיד ליאיר שטבון.
בשנת 2025 בעת דיון בשידור חי בכאן 11 אמר חזן ש"צריך לבעוט בראש של רונן בר מאחורי סורג ובריח", וסירב לחזור בו גם כשנאמר לו שזו הסתה לאלימות.
בעקבות כך החליט תאגיד השידור הישראלי לאסור את הזמנתו לפאנלים במסגרת תוכניותיו.
ב-12 בפברואר 2017 חזן נישא לרינת קוטקובסקי ולהם שתי בנות ושני בנים.
אורן הזפת (שם מדעי: pinus ponderosa) הקרוי באנגלית "אורן פונדרוסה" (ponderosa pine), "אורן צהוב מערבי" (western yellow pine) או גם "אורן בלאקג'ק" (blackjack pine) הוא מין עץ גדול מאוד ממשפחת האורניים, הגדל במגוון בתי גידול במערב קנדה ובמערב ארצות הברית.
זהו מין האורן בעל התפוצה הנרחבת ביותר באמריקה הצפונית.
העץ צומח זקוף במגוון צורות בתפוצה רחבה מקולומביה הבריטית שבקנדה בצפון ועד 16 ממדינות מערב ארצות הברית מדרום וממזרח, ונקלט בהצלחה באזורים הממוזגים של אירופה.
הוא נתגלה לראשונה ב-1826 בוושינגטון בסמוך לספוקיין של ימינו, ודוגמיות ממנו נאספו והובאו לאנגליה.
בעת גילוי העץ טעה הבוטנאי הסקוטי דייוויד דאגלס (David Douglas; 1834-1799) בזיהויו וחשב כי הוא המין Pinus resinosa (באנגלית red pine).
ב-1829 הגיע דאגלס למסקנה שבין הדוגמיות שלו יש מין אורן חדש וטבע את השם Pinus ponderosa (בלטינית "עץ כבד"), בשל העצה הכבדה שלו.
ב-1836 קיבל העץ שם רשמי ותואר על ידי צ'ארלס לאוסון (Charles Lawson), גנן סקוטי.
העץ הוא מקור חשוב לעץ והוא העץ הרשמי של מונטנה.
אורן הזפת הוא עץ אורן מחטני ירוק עד גדול שהוא העץ הדומיננטי בחברת הצמחייה "יער פונדרוסה שיחים" (ponderosa shrub forest), המסומן בקוד K010 על פי שיטת קוצ'לר.
אורן הזפת גדל בהרים בגבהים שבין 1,000 ל-2,700 מטרים שבהם יש גשמים בכמות מתונה.
הוא צומח על המדרונות הדרומיים החשופים או על רמות על מגוון סוגי קרקעות שבהן יש ניקוז טוב.
גודל השטח המיוער על ידי העץ הוא כ-110,000 קילומטרים מרובעים, והאזורים שבהם האורן גדל משתרעים מקנדה שבצפון ועד גבול מקסיקו שבדרום ומהאוקיינוס השקט במערב ועד הגבעות השחורות בדקוטה הדרומית במזרח.
מערבית לגבעות השחורות הוא גדל בהרי הרוקי הצפוניים, המרכזיים והדרומיים, ממרגלות ההרים ועד אמצע המדרונות.
באריזונה הוא העץ הבולט בשולי מגיון וברמת מגיון וכן באמצע המדרונות של הפסגות הגבוהות באריזונה ובניו מקסיקו.
במערב ארצות הברית הוא גדל ברכס קסקייד, ברכס סיירה נבדה וברכס הרי החוף שבהם יש השפעה של האוקיינוס על האקלים.
אף שהוא גדל בעיקר בהרים ניתן למצוא אותו על גדות הנהר ניובררה בנברסקה.
חורשות קטנות של האורן מפוזרות ברחבי עמק וילאמט באורגון, ובעמק אוקאנגן (Okanagan Valley) ובמפרץ פיוג'יט בוושינגטון.
מחקרים זיהו חמישה תת-מינים שונים של אורן הזפת שבהם קיימת שונות במאפיינים המורפולוגיים של העץ.
התיאור להלן הוא כללי ומתייחס למשותף בין כל תת-המינים.
מערכת השורשים של האורן עמוקה ומפותחת והיא מאפשרת עמידה בבצורת ממושכת.
הצמיחה של העץ איטית בשנים הראשונות, ואז היא מואצת.
בגיל 20 העץ מגיע לגובה של 8 מטרים.
בתנאים הטובים ביותר (הרי סיסקיו) העץ יכול להגיע לגובה של 70 מטרים, אבל בדרך כלל הוא מגיע לגובה שבין 30 ל-40 מטרים.
תוכנית העץ הלאומי הגדול (National Big Tree Program) של ארגון השימור "יערות אמריקניים" (American Forests) מונה 3 עצי אורן זפת, ובהם עץ הגבוה ביותר הוא בגובה 72 מטרים, והיקף גזע בבסיס של 8.2 מטרים.
בינואר 2011 נמדד אורן זפת מתת-המין הפסיפי בשמורת היער הלאומי הנהר רוג – סיסקיו באורגון באמצעות לייזר וגובהו חושב כ-81.79 מטרים.
ב-13 באוקטובר טיפסו על העץ מטפסים מקבוצת מטפסי עצים "עולים על הענקים" (Ascending The Giants) שמושבה בפורטלנד ומדדו את העץ באמצעות סרט מידה והגיעו לתוצאה כמעט זהה (81.77 מטרים).
זהו, נכון ל-2015, עץ האורן הגבוה ביותר בעולם.
קודם לגילוי העץ נחשב עץ אורן הסוכר (Pinus lambertiana), שגדל בפארק הלאומי יוסמיטי, לאורן הגבוה בעולם.
העץ יכול לחיות מעל ל-500 שנים.
קוטר הגזע בעץ בוגר נע בין 90 ל-170 סנטימטרים.
קליפת העץ היא אחד מסימני ההיכר של העץ.
לפרטים בוגרים עד בוגרים מאוד יש קליפה בגוון צהוב עד כתום-תפוז הנחלקת ללוחיות רחבות עד רחבות מאוד, שבהן חריצים שחורים.
לעצים בגיל עד כ-150 שנים יש קליפה בגוון חום-שחרחר, שחוטבי העצים המוקדמים כינו "בלאקג'קס".
המקורות חלוקים בשאלת ריחו של הגזע.
יש המתארים אותו כריח נעים של וניל או סוכריית חמאה, ויש המתארים אותו כריח של טרפנטין, המשקף את הדומיננטיות של הטרפנים (המונוטרפנים אלפא-פינן, בטא-פינן ודלתה-קארן).
וקיימת גם הטענה כי אין לו ריח ייחודי.
הענפים משתרעים החל ממחצית הגזע בניצב או בזווית חדה.
נוף העץ הוא בצורת חרוט, אפילו בעצים זקנים, שומר נוף העץ על הצורה הדקה המחודדת.
העלים, כמו בכל מיני האורנים הוא מחטים ירוקות בהירות (בניגוד למחטים בגוון ירוק-כחול שמייחדות את אורן ג'פרי) שגודלן וקשיחותן משתנים בהתאם לתת-המין של אורן הזפת.
המחטים הארוכות ביותר, 19.8 סנטימטרים, משתייכות לתת-המין הפסיפי (pinus ponderosa benthamiana), והן גם המחטים הגמישות ביותר בין כל התת-מינים.
המחטים של תת-מין זה גדלות באגד דמוי תימרה הכולל שלוש מחטים.
לתת-המין קולומביה (pinus ponderosa ponderosa) יש מחטים ארוכות, בין 12 ל-20.5 סנטימטרים, וגם המחטים של תת-מין זה גמישות יחסית.
הן גדלות באגד של שלוש מחטים.
לתת-המין של הר הרוקי (pinus ponderosa scopulorum) יש מחטים קצרות יותר, בין 9.2 ל-14.4 סנטימטרים.
המחטים של תת-מין זה קשיחות וגדלות בציצה של שתיים או שלוש מחטים.
לתת-המין הדרום מערבי (pinus ponderosa brachyptera) יש מחטים קשיחות באורך שבין 11.2 ל-19.8 סנטימטרים, הגדלות באגד של שלוש (ממוצע 3.5-2.7).
תת-המין של הרמות המרכזיות (pinus ponderosa readian) מתאפיין במספר הנמוך ביותר של מחטים (1.4 בממוצע לדור), בענפים חסונים ישרים הצומחים בזווית חדה מהגזע, ובמחטים ירוקות ארוכות (בין 14.8 ל-17.9 סנטימטרים), כשהארוכות ביותר צומחות בקצה הענף בדומה לזנב שועל.
המחטים של מין זה הן הרחבות ביותר, הקשיחות ביותר והמועטות ביותר (בממוצע 2.8-2.2) עבור מין זה.
העץ פורח בתחילת בחודש יוני.
האצטרובל הזכרי הוא בגוון אדום-כהה באורך כארבעה סנטימטרים.
האצטרובלים הנקביים מבשילים שנה אחר כך.
הם גדלים בקבוצות של חמישה, צורתם כשל ביצה, והם בדרך כלל בגוון סגול כהה בתחילה וחום כהה אחר-כך.
אורכם בין 7 ל-10 סנטימטרים ועוביים עד 15 סנטימטרים.
קצות הקשקשים של האצטרובל קוצניים.
הזרעים קטנים, בעלי כנפיים באורך 2.5 סנטימטרים, וגונם סגול מנומר.
הם מתפזרים מהעץ בעזרת הרוח בין יוני לספטמבר.
הם עשויים להתרומם לגובה של כ-300 מטרים לפני שהם נופלים חזרה לאדמה.
הזרעים הם מזון אהוב על ציפורים ומכרסמים.
אורן הזפת הוא אחד העצים העמידים ביותר בשריפות.
למעשה השריפות עוזרות לתפוצת העץ בכך שהן מסייעות למנוע ממיני עצים אחרים לפלוש לבית הגידול של האורן.
למעט סופת אש שמסוגלת להרוג עצים בוגרים, בשריפה רגילה יכולים כל המחטים של העץ להישרף, ועדיין העץ יתאושש משום שהקליפה העבה של העץ פועלת כמו שריון הגנה.
כל עוד השיפה, הרקמה הפנימית המעבירה סוכרים, לא נפגעת בשריפה, העץ יתאושש ממנה.
מחקר יערנות מודרנית זיהה חמישה טקסונים שונים של P.
ponderosa שלהם מאפיינים בוטניים שונים והתאמה שונה לתנאי אקלים שונים.
ארבעה מהם מוגדרים "גזעים גאוגרפיים" ("geographic races") בספרות של היערנות.
היו בעבר בוטנאים שהתייחסו אל חלק מהגזעים כאל מינים נפרדים.
במינוח הבוטני המודרני הם מתאימים לדרגת המיון של תת-מינים ואף הופיעו כך בפרסומים רשמיים.
גדל במרחב שסביב ארבע הפינות באקלים של חורף מתון גשום וקיץ יבש.
גדל לאורך רצועת החוף במדינות וושינגטון, אורגון וקליפורניה באקלים ים תיכוני בקליפורניה ובאקלים של שלג רב בחורף במדינות הצפוניות יותר.
גדל בדרום מזרח קולומביה הבריטית, מזרח וושינגטון ואורגון, אריזונה ומזרח עד מונטנה, באקלים של קיצים נוחים גשומים וחורף קר מאוד ומושלג.
גדל בדרום דקוטה הדרומית, צפון נברסקה ומזרח קולורדו באקלים שבו הקיצים חמים, יבשים מלווה ברוח עזה והחורפים קרים וגשומים.
גדל במונטנה, בדקוטה הדרומית והצפונית, בוויומינג, בנברסקה, במרכז ובדרום קולורדו ויוטה, ובמזרח נבדה באקלים של קיצים חמימים, יבשים יחסית וחורפים קרים מאוד יבשים יחסית.
התפוצה של התת-מינים בארצות הברית מוצגת מוצללת במפה.
התפוצה מבוססת על ספרם של קריצ'פלד וליטל "תפוצה גאוגרפית של אורנים בעולם".
מין האורן הקרוב, אורן אריזונה (Pinus arizonica) המתאפיין במקבץ בן חמש מחטים (בניגוד לשלושה של אורן הזפת) מתפשט דרומה לתוך מקסיקו.
לפני שבוצעה ההבחנה המתועדת בין תת-המין של הרמות לתת-המין הפסיפי, הניחו מרבית הבוטנאים שאורני הזפת בשני האזורים זהים.
כשבוטנאי וגנטיקאי מקליפורניה מצאו ב-1948 אורן מיוחד על הר רוז במערב נבדה שנבדל בכמה מאפיינים מאורן הזפת שהכירו מקליפורניה, הם תיארו אותה כמין חדש, "אורן ואשו" (Pinus washoensis).
עם זאת, מחקרים שנעשו אחר-כך הוכיחו שעץ זה הוא פרט טיפוסי של תת-המין של אורן הרמות, אחד הפרטים הדרומיים ביותר של תת-מין זה.
תת-מין נוסף הקרוי באופן שלא אושר רשמית pinus ponderosa willamettensis נתגלה בעמק וילאמט במערב אורגון הוא תת-מין נדיר.
עצים אלו שייכים ככל הנראה לתת-המין הפסיפי של אורן הזפת באחת מהחורשות הרבות המבודדות של תת-מין זה המפוזרות בעמק וילאמט ונמשכות צפונה לקצה הדרום מזרחי של מפרץ פיוג'יט בוושינגטון.
את תת-המינים של אורן הזפת ניתן לזהות על ידי מדידה של מאפיינים שונים:
שם עממי פסיפי קולומביה הרי הרוקי דרום מערבי מרכז הרמות הגבוהות שם מדעי P.
המספרים בעמודות נגזרו ממדידות מרובות של דוגמיות שנלקחו מ-10 עצים במספר שונה של חלקות מפוזרות גאוגרפית
המספרים בכל תא מציגים את הממוצע וסטיית התקן ואת מספר החלקות.
שובר רוח להגנה על שדות או בתי חווה
הזרעים מהווים מקור מזון לציפורים וסנאים.
דורבנים נוהגים לאכול את הקליפה
מקור לעץ כחומר גלם לדלתות, חלונות ומדפים.
היבול העיקרי מגיע מהמדינות קליפורניה, וושינגטון ואורגון.
יצרניות חשובות נוספות הם אריזונה ודקוטה הדרומית, כמויות קטנות מגיעות מאיידהו, ויומינג, מונטנה, יוטה וניו מקסיקו.
המוהל משמש כדבק וכמקור לטרפנטין
הילידים נהגו לאכול את הזרעים והקליפה הפנימית, והשתמשו במוהל כחומר אטימה לסירות
מקור לפירון (pyrone), תוסף טעם ללחמים ועוגות
מקור לתרופות כנגד יבלות, שגרון וכאבי גב
עץ מעולה לפארקים וגינות פרטיות
העץ הוא מקור חשוב לתיארוך מבנים באמצעות תיארוך באמצעות טבעות עצים של קורות סמך
אורן הסוכר (שם מדעי: pinus lambertiana, באנגלית: sugar pine) הוא מין האורן הגבוה והמסיבי ביותר והוא בעל האצטרובל הארוך ביותר מבין כל המחטניים.
בית הגידול הטבעי של העץ הוא בהרים שלחוף האוקיינוס השקט באמריקה הצפונית ממדינת אורגון בצפון דרך קליפורניה שבארצות הברית וכלה במדינת באחה קליפורניה במקסיקו.
אורן הסוכר הוא מקור חשוב לעץ, כשקצב הכריתה עולה על קצב ההתחדשות.
מקור השם אורן הסוכר בשרף המתוק של העץ שהאינדיאנים בארצות הברית השתמשו בו כממתיק.
חוקר הטבע האמריקני ג'ון מיור, שכינה את העץ "מלך המחטניים", טען כי שרף העץ עדיף על סירופ מייפל.
סיומת שמו המדעי "למברטיאנה" (lambertiana) ניתנה לעץ על ידי הבוטנאי הסקוטי דייוויד דאגלס (David Douglas; 1834-1799) לכבודו של הבוטנאי האנגלי איילמר ברק למברט (Aylmer Bourke Lambert; 1842-1761).
העץ גדל על קרקע לחה, חולית, נייטרלית או מעט חומצית בגבהים שבין 300 ל-3,200 מטרים.
התנאים האופטימליים הם קרקע חמרה חולית עמוקה שמקורה בבלייה של גרניט בגבהים שבין 1,500 ל-2,000 מטרים.
אורן הסוכר הוא עץ חסון ועמיד בטמפרטורות של עד 15°C-.
הוא מעדיף אור שמש ישירה או צל קל.
משך החיים המקסימלי של העץ הוא כ-600 שנים.
אורן הסוכר מוגדר ברשימה האדומה של ה-IUCN כ""ללא חשש" ("Lower Risk / Least Concern").
עם זאת, מוזכר החשש מהנזקים הנגרמים מהפתוגן Cronartium ribicola .
אורן הסוכר הוא מין האורן הגדול ביותר, כשהוא גדל בממוצע לגובה שבין 40 ל-60 מטרים, ובמקרים יוצאי דופן לגובה 82 מטרים.
קוטר הגזע בין 1.5 ל-2.5 מטרים, ובמקרים יוצאי דופן 3.5 מטרים.
העץ הגבוה ביותר שנמדד מעולם היה "ענק יוסמיטי" ("Yosemite Giant"), עץ בגובה 82.05 מטרים בפארק הלאומי יוסמיטי, שמת כתוצאה מהדבקות בחיפושית מתת-המשפחה Scolytinae ב-2007. העצים הגבוהים ביותר גדלים בדרום אורגון והפארק הלאומי יוסמיטי.
ביער הלאומי אומפקווה גדל אורן סוכר בגובה 77.7 מטרים ואחר גדל ביער הלאומי הנהר רוג – סיסקיו בגובה 77.2 מטרים.
העץ הגבוה ביותר בפארק הלאומי יוסמיטי, נכון ל-2013, הוא בגובה 80.5 מטרים.
גזע העץ ישר ונוף העץ הוא חרוט צר פתוח.
קליפת הגזע של עצים צעירים חלקה ובגוון חום בהיר, ואחר כך הקליפה מתעבה ומתפצלת.
הענפים מאונכים לגזע ונוטים במקצת בקצותיהם.
חוטרים צעירים הם עבים עם שיער קצר חום רך.
לניצים צורת ביצה עד גליל בגוון אדום-חום, אורכם בין 3 ל-8 מילימטרים והם מכוסים בקשקשים מהודקים.
אורן הסוכר חבר בתת-הסוג Strobus (באנגלית white pine – "אורן לבן") של הסוג אורן.
כמו כל החברים בתת-הסוג העלים מקובצים ליחידות של חמש מחטים, כשהנדן (בסיס העלים) נשיר.
אורכן בין 7 ל-10 סנטימטרים ורוחבן בין 1.5 ל-2 מילימטרים.
המחטים קשיחות, צבען ירוק כהה, קצותיהן חדים ושפתותיהם משוננות.
בחלקם התחתון של המחטים קווי פיוניות לבנים כחלחלים.
המחטים נשארות על העץ בין שנתיים לשלוש.
צבע האצטרובל הזכרי הוא צהוב, גלילי ואורכו 15 מילימטרים.
האצטרובלים הנקביים מבשילים אחרי שנתיים.
צבעם חום בהיר מבריק, אורכם בין 30 ל-60 סנטימטרים, ורוחבם בין 8 ל-11 סנטימטרים במצב סגור, ועד 25 סנטימטרים במצב פתוח.
צורת האצטרובל גלילית והוא תלוי מהענף.
הקשקשים של האצטרובל הנקבי מכיל הזרעים הם דמויי עור, בצורת טריז רחב כשגבם קמור וקצותיהם קהים מעוגלים במקצת.
אורך הזרע בין 10 ל-12 מילימטרים, כשאליו מחובר כנף באורך 2 עד 3 סנטימטרים שעוזר לזרעים להתפזר ברוח.
הזרעים של אורן הסוכר אכילים, כלומר הם מין של צנובר.
שלפוחית החלודה של האורן הלבן
אורן הסוכר נפגע בצורה קשה מCronartium ribicola, מין של פטריית חלודה (כינוי לפטריות מהסדרה Pucciniales) המכונה באנגלית white pine blister rust (שלפוחית החלודה של האורן הלבן).
הפטרייה הגיעה בטעות מאירופה לאי ונקובר בקולומביה הבריטית ב-1909, ומאז היא התפשטה כשהיא תוקפת בעיקר את מיני האורן המכונים באנגלית "אורן לבן", שאורן הסוכר הוא אחד מהם.
אחוז גבוה של אורני סוכר מתו לאחר שנדבקו בפטרייה, בייחוד בצפון אזור הגידול של המין, הקרוב יותר לאזור שממנו הגיעה הפטרייה ולכן נחשף אליה לזמן ארוך יותר.
הפטרייה קטלה גם את מרבית האורנים מהמין אורן לבן מערבי (Pinus monticola) ואורן לבן-קליפה (Pinus albicaulis) במרבית השטחים בהם גדלו באופן טבעי.
שירות היערות של ארצות הברית מפעיל תוכנית לטיפוח זנים חסינים בפני הפטרייה של אורן הסוכר ואורן לבן מערבי.
שתילים של עצים אלו ניטעו בטבע.
ארגון מתנדבים הקרוי "קרן אורן הסוכר" (Sugar Pine Foundation) הפועל באגן אגם טאהו הצליח לאתר עצים חסינים בפני הפטרייה והוכיח כי חשוב שהציבור יסייע לשירות היערות של ארצות הברית בשיקום מינים אלו.
עם זאת, הפטרייה פחות נפוצה בקליפורניה, ומיני האורנים שהוזכרו שרדו בה במספרים גדולים.
אורן ביטון (נולד ב-16 ביוני 1994) הוא כדורגלן ישראלי המשחק בעמדת המגן השמאלי בהפועל חיפה.
ביטון נולד וגדל ביישוב עתלית, שיחק כדורגל בקבוצות הילדים של הפועל חיפה, וכשהיה בן 15 הצטרף למחלקת הנוער של הפועל חיפה.
ב-10 במאי 2014 ערך את הופעת הבכורה שלו במדי הקבוצה הבוגרת של המועדון, כשעלה כמחליף בהפסד 1–2 למכבי פתח תקווה במסגרת ליגת העל.
בעונה שלאחר מכן הוא הפך לחלק מהסגל הרחב הקבוע של הקבוצה הבוגרת ורשם שבע הופעות במסגרת גביע הטוטו ועוד תשע הופעות בליגת העל, ברובן עלה כמחליף מהספסל.
בתחילת עונת 2015/2016 הושאל להפועל נצרת עילית מהליגה הלאומית, וב-17 באוגוסט 2015 ערך את הופעת הבכורה שלו במדי הקבוצה בהפסד 0–4 להפועל עפולה, במסגרת גביע הטוטו.
ב-11 באפריל 2016 כבש את שער הבכורה שלו בקריירה, בניצחון 4–1 על הפועל עפולה.
ובסך הכול כבש בעונה זו שני שערים ב-35 הופעות בליגה.
ב-15 ביוני 2016 חתם על חוזה לארבע עונות בעירוני קריית שמונה מליגת העל.
ב-20 באוגוסט 2016 ערך את הופעת הבכורה שלו במועדון, בניצחון 1–0 על מ.ס.
בעונת 2016/2017 היה אחד המצטיינים בקריית שמונה, וב-14 במרץ 2017 הוחתם לחמש עונות בהפועל באר שבע ששילמה עבורו לקריית שמונה 2.8 מיליון שקלים.
עם פתיחת עונת 2017/2018 הצטרף לבאר שבע, וב-29 ביולי 2017 ערך את הופעת הבכורה שלו במועדון, כשפתח בהרכב בניצחון 3–0 על הפועל אשקלון במסגרת גביע הטוטו.
בעונה זו הוא בישל תשעה שערים, ובסופה זכה עם הקבוצה באליפות.
ב-3 באוגוסט 2020 חתם לשנתיים בבית"ר ירושלים.
ב-15 באוגוסט 2021 הוא כבש את שער הבכורה שלו במדי ביתר ירושלים, בהפסד 1–2 למכבי נתניה במסגרת גביע הטוטו.
ב-1 בדצמבר 2022 חתם בהפועל חיפה.
לזכותו של ביטון שער אחד בארבע הופעות במדי הנבחרת הצעירה של ישראל.
אורן יוסיפוביץ (נולד ב-9 בפברואר 1983) הוא עיתונאי ופרשן ספורט, מגיש פודקאסט ומחבר ספרים בנושאי ספורט.
יוסיפוביץ גדל במושב בן עמי, הבכור מבין ארבעה ילדים של אילן וורדה יוסיפוביץ.
אחיו הצעיר, גיא, היה כדורסלן מקצועני.
שיחק כדורסל בהפועל מטה אשר, ושחה במסגרת תחרותית בנבחרת השחייה של מכבי נהריה.
למד ב"כותרת" – בית הספר לעיתונאות של אוניברסיטת תל אביב.
את קריירת עיתונאות הספורט שלו החל בעיתון "מעריב" ב-2009, שם עבד תחת אבי רצון.
בדרך כלל לאחר המשחק המרכזי היה כותב בוואלה "כתבת צבע" על המשחק.
חלק מטוריו מסודרים במתכונת פודיום ובהם הנושאים המרכזיים מחולקים לשלושה, מדליית זהב, מדליית כסף ומדליית ארד.
היה שותף לתוכניות האולפן של וואלה "משחק מקדים" המשודרות לפני משחקיה של מכבי תל אביב ביורוליג, ופרויקטים נוספים באתר.
יוסיפוביץ היה בין הכותבים והמפיקים של דירוג וואלה, המדרג את שחקני הכדורגל הטובים בישראל על ידי עשרות עיתונאים ופרשנים.
בעונת האליפות של הפועל באר שבע 2015–2016, כתב סדרת כתבות ווידאו על המועדון בשם "עמה יעמיק" (על שם אמונה טפלה של חלק מאוהדי באר שבע שהיו ידועים בפסימיות).
בעונת הירידה של הפועל תל אביב 2016–2017 כתב סדרת כתבות ווידאו על המועדון בשם "מינוס תשע" (בשל העונש שהושת על הפועל תל אביב בעונה זו, מינוס 9 נקודות ממאזנה).
החל מינואר 2016 משדר יוסיפוביץ פודקאסט העוסק בנושאי ספורט, בשם "הפודיום".
בתחילה שידר יחד עם ניצן לבנה (איש גלי צה"ל).
מ-2018 הוא משדר יחד עם אורי אוזן וניר צדוק (עיתונאי "ידיעות אחרונות") והם עוסקים בעיקר בכדורגל ישראלי (כולל פינה בשם "בואו נתמרמר על הפועל תל אביב", שבה צדוק, אוהד הפועל תל אביב, מביע את תסכולו מקבוצתו).
בנוסף, יש ליוסיפוביץ תוכנית שבועית עם דור הופמן (עיתונאי "ישראל היום", ספורט 1) בה הם מדברים על כדורגל עולמי.
כמו כן, במהלך עונות ה־NBA וה-NFL יוסיפוביץ מקיים ביחד עם פרשן הכדורסל והפוטבול ירון טלפז תוכניות העוסקות בתחומים אלה.
ישנם גם פרקים שהם ראיונות עומק עם שחקנים בולטים דוגמת ערן זהבי, אלי דסה, יובל אשכנזי.
נכון ליוני 2024 הוקלטו כ-1400 פרקים לפודקאסט הפודיום.
במהלך 2020 הפך הפודיום לרשת פודקאסטים.
דב נבון ונדב פרישמן החלו להגיש פודקאסט בשם "לשחרר את הדב" ומוקלטים פודקאסטים נוספים.
בין היתר ניתן למנות את "פראש-טוק" (עם בר טימור ורון שושן), "בינג'ר" (אדם "ג'ון" פולובינצ'יק ואורי שטרנבך), "הקול מקצועי" (אורי קופר ומוטלה רפלד), קלאסיקו (דור הופמן) בערך ספורט (יוסי גבני, גיורא זינגר ועמית פולק).
נכון לנובמבר 2024, מוקלטים 32 פודקאסטים כחלק מבית "הפודיום".
הפודיום הפך לאבן שואבת לספורטאים רבים אחרי פרישתם, ועובדים בו רבים כמו מאור מליקסון, רון שושן, ליאור ברקוביץ ויואב גביזון.
ב-2015 כתב בספר "מה עשה הנוער?" אסופת סיפורים מכותבים בולטים בישראל בעריכת מוטי ורפי דה פיצ'וטו.
ב-2017 היה שותף לכתיבת הספר "100 הכדורגלנים הישראלים הגדולים בכל הזמנים" יחד עם אביעד פוהורילס ורון עמיקם.
באוגוסט 2017 יצא ספרו הראשון "זהבי – סיפורו של ווינר" בהוצאת ידיעות ספרים.
זוהי ביוגרפיה מקיפה על ערן זהבי הצלחתו הגדולה בעשור השני של המאה ה-21 ומעבריו בין קבוצות.
הספר זכה להצלחה, ומספר שבועות היה ברשימת רבי המכר.
לאחר מונדיאל 2022 כתב ביחד עם דור הופמן את הספר מוצ'סוס המספר על חוויתם במונדיאל.
יוסיפוביץ נשוי לנועה כהן, אמנית מאמסטרדם, והם הורים לשלושה ילדים.
הם מתגוררים בצפון החדש בתל אביב.
אורן יאדגר (נולד ב-1 ביוני 1976) הוא שחקן וסטנדאפיסט ישראלי.
בנעוריו היה חבר בלהקת השכנים של צ'יץ', והיה הראשון שגילם את תפקיד שמואל הנביא במחזמר "דוד", מ-1992 עד 1994. בצבא שירת בתיאטרון צה"ל.
הוא בוגר הסטודיו למשחק ניסן נתיב.
בשנת 1987 השתתף ברצועה רואים 6/6 ובשנת 1998 הופיע ברצועה עובר כל גבול.
הופיע בסדרה פרנקו וספקטור התארח בפינת הספורט באקזיט.
בשנת 2005 הופיע בסרט הקולנוע "ריקי ריקי", השתתף בסרט הסטודנטים מלחמת המלבי בתפקיד ציון ושיחק בסדרה חדר מלחמה.
בשנת 2007 שיחק בסדרה החברים של נאור בתפקיד פיקאסו ושיחק בסדרה מרחק נגיעה בתפקיד אורח בעל החניון.
בשנת 2008 שיחק בסרט סוף שבוע בתל אביב בתפקיד שאול ובסדרה לה לה לנד.
בשנת 2009 שיחק בסדרה הבורר בתפקיד אורח אמירם.
בשנים 2008-2010 שיחק בסדרת הנוער האי בתפקיד קאיראן, התגלמות השטן ואביה של רומי (רוני הדר).
בשנים 2009–2010 השתתף בתוכנית הריאליטי של ניקלודיאון הקרמבויז בתפקיד חבקוק בן ציון / משה שוקי מעשוש.
בשנת 2010 שיחק בסדרה חיים אחרים בתפקיד אורח גורו והשתתף בסדרת הנוער מבצע קיפוד בתפקיד רשף.
בשנת 2012 שיחק בסרט הדילרים בתפקיד שאול.
בשנת 2014 שיחק תפקיד אורח בסדרה פולישוק בתפקיד טייכמן ובתפקיד אורח בסדרה 70 מיליון סיבות לעושר בתפקיד ימיני וכן שיחק בסרט הסטודנטים עד מתי מאדים בשנת 2060 בתפקיד רס"ל לאוניד.
בשנת 2016 שיחק בתפקיד אורח גילם את מתילדה בסדרת הנוער "גרעינים" ששודרה בערוץ הילדים.
בשנים 2017-2018 שיחק בעונות השנייה והשלישית של סדרת הילדים "גינג'י" בתפקיד בראד, ובתפקיד אורח בסדרה "צומת מילר".
בשנת 2019 שיחק בסרט "מראות שבורות".
בשנת 2021 השתתף בסדרת הטלוויזיה "מלכת היופי של ירושלים".
תיאטרון מלנקי - "אורפיאוס במטרו" (הצגת יחיד)
תיאטרון הסימטה - "אסקוריאל", "השמשים"
תיאטרון הקאמרי - "עד ראייה", "אחורי הקלעים", "עוץ לי גוץ לי", "כובע הקש האיטלקי", "קוויאר ועדשים"
תיאטרון חיפה - "גבולות", "להיות או לא להיות", "גטו"
תיאטרון הנדנדה - "חוות החיות"
תיאטרון מדיטק - "היצור", "אני והציר הצפוני"
צוותא - מופע בידור "בחברותא"
זוכה מלגת קרן שרת מטעם "קרן התרבות אמריקה-ישראל".
זוכה פרס "חביב הקהל" בפסטיבל הצגות יחיד במקדוניה עבור הצגת היחיד "אורפיאוס במטרו".
זוכה פרס שרת התרבות והספורט בתחרות סרטונים "ציון U".
אורן בן סימון הוא במאי, תסריטאי ומשורר ישראלי.
יצירת ביכוריו של בן סימון, סדרת הטלוויזיה הפסיכאדלית "בקצב הקצב", שודרה בערוץ HOT3 טלוויזיה בכבלים וב-Yes הטלוויזיה בלוויין.
בשנת 2008 יצר בן סימון את סרט הפרודיה הקצר "מחוז השפיות" בחסות קרן מקור לקולנוע וטלוויזיה.
בסרט משחקים, ירון ברובינסקי, שירי נדב נאור, גדי פור והתקליטן, בוגי בן.
בשנת 2010 אורן שימש כאיש הקונספט של מועדון "הריף ראף" בתל אביב הקטנה.
באוגוסט 2019 יצא לאקרנים סרט הקולנוע העלילתי, "מוריס" של בן סימון בסרט מובא סיפורו של משורר אורבני מחוספס ואהובתו המאנית-דיפרסיבית שנרפאת באמצעות השירה.
הסרט נתמך על ידי קרן יהושע רבינוביץ' לאמנויות.
בשנים 2022-23 יצאו לאור 5 סינגלים של אורן בן סימון ולהקתו בהשתתפות נלי פולי, יוני טננבאום.
באוגוסט 2024 יצא לאור האלבום, "כל שיר להיט!" בהפצת חברת התקליטים קמע!
אורן בר-גיל (נולד ב-1975) הוא משפטן וכלכלן ישראלי, המכהן כפרופסור מן המניין ומופקד הקתדרה למשפט וכלכלה על שם William J.
Friedman and Alicia Townsend Friedman בפקולטה למשפטים באוניברסיטת הרווארד, וכן כעמית סקלאר באוניברסיטת תל אביב.
תחומי התמחותו האקדמיים הם ניתוח כלכלי של המשפט, דיני חוזים (ובפרט חוזי צרכנות) וניתוח התנהגותי-כלכלי של המשפט.
בעל שני תוארי דוקטורט, בכלכלה (מטעם אוניברסיטת תל אביב) ובמשפטים (מטעם אוניברסיטת הרווארד).
בעבר כיהן כפרופסור מן המניין בפקולטה למשפטים באוניברסיטת ניו יורק.
אביו, אהרן, הוא ד"ר להנדסת אווירונאוטיקה וחלל ומרצה בטכניון, ואמו נחמה היא מורה.
נשוי לסיגל ואב לנעם וגיא.
את לימודיו התיכוניים סיים בקריית החינוך אורט קריית ביאליק ב-1992, הצטרף לתוכנית העתודה האקדמית והחל ללמוד באוניברסיטת תל אביב.
השלים את תוארו הראשון בכלכלה בשנת 1995, ואת תוארו הראשון במשפטים בשנת 1996, שניהם בהצטיינות, אותם למד במתכונת דו-חוגית.
ב-1996 השלים תואר שני במשפטים וכלכלה (במסלול מואץ), גם כן מטעם אוניברסיטת תל אביב.
עם תום לימודיו התגייס לצבא, עבר קורס קצינים ושירת כתובע צבאי.
ב-2001, לאחר שחרורו מצה"ל, השלים תואר שני נוסף במשפטים, מטעם אוניברסיטת הרווארד.
ב-2002 השלים דוקטורט בכלכלה מטעם אוניברסיטת תל אביב, על עבודה שכותרתה: "Law, Public Policy and Endogenous Preferences", וב-2005 השלים דוקטורט במשפטים, על עבודה שכותרתה: "Essays in Law and Economic", מטעם אוניברסיטת הרווארד.
עם תום לימודיו הצטרף לסגל הפקולטה למשפטים של אוניברסיטת ניו יורק.
בתחילה כיהן כמרצה ולאחר מכן כמרצה בכיר, וב-2009 מונה לכהן כפרופסור מן המניין.
ב-2014 עבר לכהן כפרופסור מן המניין בפקולטה למשפטים של אוניברסיטת הרווארד.
בר-גיל למד את תואר הבוגר במסגרת תוכנית המצטיינים של אוניברסיטת תל אביב, וכן הוענק לו פרס על התזה הטובה ביותר בתוארו השני.
בהמשך היה מלגאי של תוכנית פולברייט, בתקופת לימודי התואר השני במשפטים.
בר גיל מכהן כחבר האגודה האמריקאית למשפט וכלכלה (החל מ-2000), כחבר לשכת עורכי הדין האמריקאית (החל מ-2006) וכחבר המכון האמריקאי למשפטים (החל מ-2009).
תחומי מחקרו מתמקדים בניתוח כלכלי של המשפט.
אורן ג'ורנו (נולד ב-3 בנובמבר 1977) הוא מוזיקאי, מתופף וזמר-יוצר ישראלי בסצנת הרוק, מנהלו של "קֶצֶב" בית ספר למוזיקה.
אורן ג'ורנו נולד ביהוד ובגיל שלוש עבר עם הוריו לראשון לציון.
אמו, יהל זוהר-חלימי, היא מגשרת ומתקשרת ואביו, אלי ג'ראר ג'ורנו, הוא איש התעשייה האווירית.
לאורן אחות גדולה, ליאת נאומן, מנהלת בנק במקצועה.
אורן שיחק כדורגל בקבוצת הילדים של מכבי רמת עמידר.
ג'ורנו החל לנגן על תופים בהיותו בן שש ולמד לנגן בכוחות עצמו.
בגיל שלוש עשרה החל לנגן על גיטרה ללא מורה, להלחין מוזיקה ולכתוב שירים.
בהיותו בן שלוש עשרה הקליט לראשונה שיר באולפן, אותו הלחין, כתב וביצע.
השיר, "לשמיים אין גבול", הושמע ב'ראשונית', תחנת הרדיו המקומית בראשון לציון.
בגיל שש עשרה היה פעיל כמתופף ב"ברבריה מסחרה", להקת נוער בראשון לציון, לצד המוזיקאים אסף לוי ולידור לוי, אחר-כך צירפו את קובי נחום כסולן וביחד הקימו את להקת "קְרָפ" בשנת 1993. בשנת 1996 גילה אותם מוטי שהרבני, מנהלה של להקת "נושאי המגבעת" והחתים אותם על חוזה.
הם הקליטו את אלבום הבכורה "לא למכירה" באולפן של מייקל בנסון ממשינה, אלבום שזכה לכיסוי נרחב בתקשורת הכתובה ובטלוויזיה, אולם זכה למעט השמעות ברדיו.
בשנת 1998 פרש ג'ורנו מלהקת "קְרָפ" והמשיך להופיע כמתופף, בעיקר עם קובי ויטמן וכנגן אולפן.
ג'ורנו כתב לחן לאלבום הבכורה של עידן ג'ון "לכיוון צפון" שיצא כסינגל והיה חלק מאלבום הבכורה שלו "תראי אותי" שיצא ב-2003.
מ-2004 התחיל לעבוד עם שרון הולצמן באלבומו "זהב" ובהופעותיו, ב-2005 התחיל לנגן עם חן קליין.
ב-2006 התחיל לעבוד על האלבום "הגיץ" עם קובי אוז.
ניגן תופים כמתופף לקובי אוז באלבומים "מזמורי נבוכים" (2010) ו"מזמורים נוספים" (2011).
ב-2012 ניגן תופים כמתופף עם חגי ורוני רוסנק באלבומם "מהודו לשם".